b5a182f3487a083405ef5d14a2536bfc
Hej Bolius

Hvad er reglerne for en inspektionslem? Skal den fastmonteres med skruer eller må man fuge den fast?

vh Karen P


Inspektionslem, skal den fastgøres så den kan demonteres - eller må den fuges?
bolius.dk
2021.17
Hej Karen P  
  
 En inspektionslem giver mulighed for at komme til installationer og samlinger uden at skulle lave huller i væggen.

Hvis inspektionslemmen er fuget fast, er der ikke adgang uden et destruktivt indgreb. Det vil sige, du ikke kan genmontere den uden at skulle fuge igen – det er ikke særlig hensigtsmæssigt. At den nemt kan åbnes ved at løsne en skrue eller to ser jeg ikke noget problem i. 

Uanset hvilken løsning du vælger, er det vigtigt, du bevarer brandklassen og tætheden, hvis den er blevet brudt.

